ไฟแนนซ์ทูเดย์
วันนี้ได้ฤกษ์เชิญตัวผู้สมัครชิงตำแหน่งผู้อำนวยการธนาคารออมสินมาแสดงวิสัยทัศน์
24 ต.ค. 2555

โดย...ชัตน์วรี
วันนี้ได้ฤกษ์เชิญตัวผู้สมัครชิงตำแหน่งผู้อำนวยการธนาคารออมสินมาแสดงวิสัยทัศน์ ก่อนที่จะชงให้คณะกรรมการธนาคารพิจารณาวันที่ 26 ต.ค.นี้ สายข่าววงในยังคงยืนยันว่า เสี่ยวอ-วรวิทย์ ชัยลิมปมนตรี กรรมการผู้จัดการธนาคารอาคารสงเคราะห์ (ธอส.) ลูกหม้อเก่าจะหวนคืนรังแน่นอน 




...เรื่องวุ่นๆ การคัดเลือกเอ็มดีแบงก์อิสลามใกล้จบ คณะกรรมการสรรหาเคาะแล้วว่าจะส่ง “ธานินทร์ อังสุวรังษี” กรรมการท่าอากาศยานแห่งประเทศไทย ให้บอร์ดไอแบงก์ตัดสินใจสิ้นเดือนนี้เช่นกัน ส่วนประเด็นที่ ธานินทร์ ขัดคุณสมบัติ ไม่เคยเป็นผู้บริหารองค์กรระดับ 1 หมื่นล้านบาท ต้องร้องเพลงว่า “ช่างมันฉันไม่แคร์” แถมสำนักงานคณะกรรมการนโยบายรัฐวิสาหกิจ (สคร.) บอกว่าเป็นเรื่องภายในองค์กร อาจจะปรับเปลี่ยนคุณสมบัติคัดเลือกได้ ไม่มีปัญหา